Dron qamoqxonaga telefon va arra tig‘ini yetkazib berdi

Daniyaning Nyuberg shahrida uchuvchisiz uchar qurilma qamoqxona mahbusiga qochish uchun kerakli bo‘lgan buyumlarni yetkazib berdi. Bu haqda Reuters agentligi xabar qilmoqda.
Seshanba kuni kechqurun soqchilar kameralardan birining oynasiga uchib borayotgan dronni ko‘rib qolishdi. U qamoqxonaning to‘rtinchi qavatiga qarab yo‘l olgan. Uskuna yukni bemalol yetkazib berib, qorong‘ilik qa'riga singib ketdi.
Kontrabanda zudlik bilan tortib olindi. Uning ichida ikkita mobil telefoni, arra tig‘i va mahkumning qamoqdan qochishiga yordam beruvchi boshqa narsalar topildi.
Aftidan, uskunani mahbuslardan birining tanishi boshqargan. Huquq-tartibot idorasi xodimlari uni qo‘ldan chiqarib yuborishdi.